ডেভিড ওয়ার্নার
নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।
মাইকেল ডি ভেনুতো
ডারহাম থেকে অবসর নেয়ার পর অস্ট্রেলিয়ার তৎকালীন প্রধান কোচ মিকি আর্থারের পরিচালনায় পূর্ণাঙ্গকালীন ব্যাটিং কোচের দায়িত্ব পান তিনি। জানুয়ারি, ২০১৬ সালে দায়িত্বপ্রাপ্ত কোচ ড্যারেন লেহম্যান অসুস্থ হলে তিনি দলকে নিয়ে ভারত সফরে যান ও টি২০ আন্তর্জাতিকে দলকে পরিচালনার দায়িত্ব পান। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ৯ ফেব্রুয়ারি, ২০১৬ তারিখে ক্রিকেট অস্ট্রেলিয়া কর্তৃপক্ষ দলের সদস্যদের তালিকা প্রকাশ করা হয়। এতে তাকে দল পরিচালনার দায়িত্ব দেয়া হয়। ২০১৬ সালের শুরুর দিকে গ্রাহাম ফোর্ড সারে ক্লাবের প্রধান কোচের পদ থেকে ইস্তফা দিলে তাকে এ পদে মনোনয়ন দেয়া হয়।